# มีศักดิ์ นาครัตน์
มีศักดิ์ นาครัตน์ (20 เมษายน พ.ศ. 2481 - 18 ตุลาคม พ.ศ. 2555) เป็นนักร้อง นักแสดง และนักแต่งเพลงแปลงที่มีผลงานเด่น ในช่วงทศวรรษ พ.ศ. 2500-2509

 การศึกษา 
 พ.ศ. 2496 - จบมัธยมศึกษา โรงเรียนไพศาลศิลป์
 พ.ศ. 2500 - จบอนุปริญญาโรงเรียนอุเทนถวาย

เพลง
มีชื่อเสียงจากการแต่ง และร้องเพลงไทยแปลงจากทำนองต่างประเทศ หรือแนวชวนหัว คู่กับ สุรพล โทณะวณิก เพลงที่มีชื่อเสียง เช่น  แดดออก เพลงแดดออกจากทำนองเพลง Day-O เพลงพื้นบ้านแถบจาเมกา ขับร้องและมีชื่อเสียงโดยแฮร์รี เบลาฟอนเต  น้ำพริกปลาทู เพลงน้ำพริกปลาทู ท่าเตียน (เพลงประกอบ ท่าเตียน ของไชโยภาพยนตร์ พ.ศ. 2516)เพลงท่าเตียนเพลงดังอื่นๆ ยุคแผ่นเสียงสปีด 78 ช่วงต้นทศวรรษ พ.ศ. 2500 เช่น  แม่แตงร่มใบ  ,ผมบ๊อบ  ,แตกดังโพละ ,เห่เรือจ้าง ,ท่าแฉลบ (เพลงล้อ ท่าฉลอม) ฯลฯซีดีรวมเพลงลูกกรุง ชุด แม่ไม้เพลงไทย cd.196 ,บางกอกคาสเสท

ออกอัลบั้ม "มีศักดิ์" โดย บริษัท เสียงทอง และ เอ็มจีเอ พ.ศ. 2532

แต่งและร้องเพลง  สนธิมาแล้ว ในรายการโทรทัศน์ เมืองไทยรายสัปดาห์ โดย สนธิ ลิ้มทองกุล พ.ศ. 2548

ภาพยนตร์
นักอ่าน/ร้องเพลงสปอตโฆษณาหนังไทย เห่าดง (2501), สี่คิงส์ (2502), สิงห์เฒ่า (2503)วีดิทัศน์ "หนังแท้" ของมูลนิธิหนังไทย, 2549, ทรชนคนสวย (2510), พญาโศก (2513), ท่าเตียน (2516) ฯลฯ

นักแสดงใน พล นิกร กิมหงวน ตะลุยฮาเล็ม (2502), เงิน เงิน เงิน (2508), อรุณเบิกฟ้า (นักร้องคณะสามศักดิ์) และ พิมพิลาไล (2509), เป็ดน้อย (2511), สุริโยไท (2544), มอ ๘ (2549), รักสยามเท่าฟ้า (2551)

 ผลงานภาพยนตร์ 

 พ.ศ. 2508 : เงิน เงิน เงิน
 พ.ศ. 2514 : ทะโมนไพร
 พ.ศ. 2516 : ผู้กองยอดรัก
 พ.ศ. 2517 : กังหันสวาท
 พ.ศ. 2523 : ผ่าปืน
พ.ศ. 2531 : ครั้งเดียวก็เกินพอ
 พ.ศ. 2540 : ถนนนี้หัวใจข้าจอง
 พ.ศ. 2543 : สตางค์
 พ.ศ. 2544 : สุริโยไท
พ.ศ. 2546 : นายขนมต้ม
พ.ศ. 2548 : นาค รักแท้ วิญญาณ ความตาย
 พ.ศ. 2549 : มอ ๘
 พ.ศ. 2551 : รักสยามเท่าฟ้า

 ผลงานละครโทรทัศน์  

 พ.ศ. 2527 :   สุดสายป่าน ช่อง 3
พ.ศ. 2528 :   คำพิพากษา ช่อง 3
 พ.ศ. 2528 :   เบญจรงค์ห้าสี ช่อง 3
 พ.ศ. 2529 :   เหลือแต่รอยอาลัย ช่อง 3
 พ.ศ. 2529 :   แก้วราหู ช่อง 3
พ.ศ. 2529 :   สายโลหิต ช่อง 3
พ.ศ. 2533 :   แม่นาคพระโขนง ช่อง 3
พ.ศ. 2534 :   ผีขี้เหงา ช่อง 3
 พ.ศ. 2535 :   สมเด็จพระสุริโยทัย ช่อง 3
พ.ศ. 2539 :   แม่นาคพระนคร ช่อง 7
พ.ศ. 2539 :   ดั่งดวงหฤทัย ช่อง 7
 พ.ศ. 2540 :   เงิน เงิน เงิน ช่อง 7
 พ.ศ. 2544 :   ขมิ้นกับปูน ช่อง 3
 พ.ศ. 2546 :   นายร้อยสอยดาว ช่อง 3
พ.ศ. 2546 :   ทีเด็ด ครูพันธุ์ใหม่จิตพิสัยเดือด ช่อง 3
พ.ศ. 2550 :   ตากสินมหาราช ช่อง 3

โทรทัศน์/วิทยุ
หนึ่งในสมาชิกคณะสามศักดิ์คมเคียวคมปากกา: อุทยานผี-มีศักดิ์  นสพ.คมชัดลึก, สิงหาคม 2548 ร่วมกับ ทนงศักดิ์ ภักดีเทวา, สักกรินทร์ ปุญญฤทธิ์ และ อรสา อิศรางกูร ณ อยุธยา ทางไทยทีวี ช่อง 4 บางขุนพรหม
ผู้กำกับละครโทรทัศน์ และ ฝ่ายศิลปกรรม ของไทยทีวีสี ช่อง 3 ยุคเริ่มแรก
พิธีกรคู่กับ สุดา ชื่นบาน รายการ มิวสิคสแควร์ เย็นวันอาทิตย์ ทางไทยทีวีสี ช่อง 3 พ.ศ. 2520
นักจัดรายการวิทยุเพลงไทยลูกกรุงในอดีต ภาคกลางวัน ราวทศวรรษ พ.ศ. 2530

เกียรติคุณ  
 รางวัลแผ่นเสียงทองคำพระราชทาน ประเภทวง เพลง และกรุ๊ปคณะสามศักดิ์ เพลง แมวเหมียว พ.ศ. 2509
 รางวัลกาชาดสมนาคุณพระราชทาน  พ.ศ. 2510 และ พ.ศ. 2519
 รางวัลเมขลา ผู้กำกับรายการดีเด่น จากละคร พิษสวาท ทางไทยทีวีสีช่อง 3 พ.ศ. 2524
 รางวัลเมขลา  ผู้แสดงประกอบชายยอดเยี่ยม จากละคร คำพิพากษา บทครูใหญ่ ทางไทยทีวีสีช่อง 3 พ.ศ. 2528
 รางวัลเมขลา  ผู้ประพันธ์เพลงดีเด่น จากละคร สายโลหิต ทางไทยทีวีสีช่อง 3 พ.ศ. 2529

ชิวิตส่วนตัว
เคยป่วยด้วยโรคเบาหวาน จนมีอาการกระทบกระเทือนต่อระบบสายตา แต่มีร่างกายแข็งแรงดี มีบ้านพักอาศัยที่ บ้านสวนธน ข้างเซ็นทรัลรัตนาธิเบศร์ มีสมาคมคนแก่ประจำอยู่ที่ ร้านเมสโซ ชั้นสองของเซ็นทรัลฯ ในช่วงเวลาเย็นทุกวัน ออกกำลังกายทุกเช้า ก่อนเข้าบ้านจะแวะเข้าเซเว่นอีเลฟเว่นทุกครั้งบันเทิง ไทยโพสต์ 25 กุมภาพันธ์ 2550

 เสียชีวิต 
มีศักดิ์ นาครัตน์ เสียชีวิตเมื่อเวลาเช้าของวันที่ 18 ตุลาคม พ.ศ. 2555  ด้วยโรคมะเร็งปอด สิริอายุได้ 74 ปีนักร้องอารมณ์ดี "มีศักดิ์ นาครัตน์" เสียแล้ว จากผู้จัดการออนไลน์